Alle vil vide, hvem Elon Musk virkelig er.
Man kan finde spor i hans familiebaggrund.
Han er tit sammen med sin mor Maye -
- men ses aldrig sammen med sin far.
Han bor stadig i Sydafrika.
Noget at stjæle ting med.
Tage et sted hen og ødelægge låsen.
Jeg hedder Errol Graham Musk. Jeg er Elons far.
Jeg har ordnet meget på den her bil. Træpanelerne har taget månedvis.
Man skal spraye lidt ad gangen og lade det tørre.
Spraye og lade det tørre.
Mit forhold til Elon minder om det, jeg havde til min far.
Vi kommunikerer mest via mail. Vi har ikke talt sammen i længe.
I år 2017 gav Elon et interview til bladet Rolling Stone.
Om faderen sagde han: "Næsten alt ondt, som man kan forestille sig -
- har han gjort."
Man er nødt til at være lidt gal.
Da nogle tyve brød ind hos Errol, dræbte han tre af dem.
Han blev tiltalt for mord -
- men hævdede, at det var selvforsvar og blev ikke dømt.
De angreb min datter og jeg.
De affyrede 52 skud mod mig, og jeg to mod dem.
Jeg brugte en Magnum, så ét skud dræbte to personer.
Det andet skud ramte den tredje mand i skridtet, og han døde.
Jeg blev tiltalt for mord, men under afhøringen blev jeg irriteret -
- da de spurgte: "Kunne du ikke have brugt mindre vold?"
I retten sagde jeg:
"Jeg affyrede kun to skud. De affyrede 52."
Så det var fjollet. "Kunne du ikke have brugt mindre vold?"
Jeg er ikke glad for det eller stolt af det.
Jeg bad ikke om det, men det var det, der skete.
Jeg har været soldat i Sydafrika -
- så man skal ikke lægge sig ud med sydafrikanske soldater.
Elon Musk er den rigeste mand nogensinde -
- men siger, at han ikke ejer et hus.
Han er lidt anderledes.
Han er indbegrebet af store visioner og risikovillighed.
Med nogle få klik kan han påvirke verdensmarkederne.
Direktør Elon Musk udløser kaos med et enkelt tweet.
Det har svækket tilliden.
Han udvikler en chip, der kan sættes ind i vores hjerner.
Et chip og en masse små kabler.
Lige nu bygger han raketter, der kan flyve 100 personer til Mars.
Hans magt og rigdom fortsætter med at vokse.
Ingen på jorden gør mere for at forandre verden.
- Kom herover. - Hvorfor vil du tale med mig?
Fordi du er manden!
DETTE ER HISTORIEN OM ELON MUSK
Han har gjort ting, som ingen lande kan gøre. Det er utroligt.
- Du er Elons mor og største fan. - Ja.
EKSKONER, FAMILIE, VENNER, FJENDER
Han er farlig. Helt uansvarlig.
Mit liv er slet ikke så sjovt. Jeg ved ikke, om jeg vil være mig.
BØR VI HYLDE HANS BEDRIFTER?
Det virker lidt underligt at lade private firmaer overtage -
- men jeg er vel bare lidt gammeldags.
ELLER VÆRE SKRÆMTE OVER HANS MAGT?
- "Ustabil, skødesløs ..." - Jeg er bare mig selv.
I 2016 er en ny præsident blevet valgt.
Nu må Elon samarbejde med en ny regering -
- omkring milliardkontrakten med SpaceX.
Jeg hedder Safra Catz og er direktør for Oracle.
Det er en ære at være her.
Jeff Bezos, Amazon.com. Jeg glæder mig til den udvikling -
- der kan ske under den her regering.
Elon Musk, direktør for SpaceX og Tesla.
Vi bygger raketter, biler og solpaneler i USA.
Jeg glæder mig til at udvide vores produktion i USA.
Jeg vil takke jer alle. Det her er en fantastisk gruppe.
Jeg vil tilføje, at jeg er her for at hjælpe jer med at opnå succes.
Der er ingen som jer i hele verden.
Ingen som de personer i det her rum.
Elon Musk satser stort.
Hans varemærke vokser med millioner af Twitter-følgere.
Han udvider sit imperium med yderst ambitiøse firmaer -
- der skal forme vores fremtid.
Først nu har vi fået nys om Elon Musks hobbyprojekt.
Målet er at løse problemet med trafikpropper.
Enten prøver vi noget nyt -
- eller også sidder vi fast i trafikken for evigt.
Elon Musk vil ind i hovedet på dig.
Hans nye firma Neuralink -
- vil implantere chip i hjernen for at bekæmpe sygdomme.
Så du vil forene menneske og maskine på en sund måde.
For at slå maskinerne, må vi smelte sammen med dem.
Formentlig, ja.
Hans måske største projekt er en af verdens største fabrikker -
- midt i Nevadaørkenen.
Gigafactory skal forsyne stadig flere Tesla-biler -
- med litiumionbatterier.
Han må overbevise 20.000 mennesker om -
- at komme ud i ørknen og begynde at arbejde for elbilfirmaet.
Håbet for Gigafactory var, at vi endelig skulle løse -
- problemet med ikke at kunne fremstille litiumionbatterier nok.
Det var helt enkelt en overlevelsesmekanisme.
Han annoncerede, at vi måtte bygge verdens største batterifabrik.
For hvis vores egen prognose holder -
- har vi ikke batterier nok, selv om vi bruger alle andres.
Før eller siden bliver alle biler elektriske.
Firmaer som Tesla -
- og personer som Elon Musk vil vise vejen.
Vi burde finde flere som ham og være glade for, at de findes.
For det er vores eneste håb for planetens fremtid.
Velkommen til Gigafactorys lanceringsfest.
Jeg håber, at I morer jer.
Jeg elsker dig, Elon!
Du er min helt!
Jeg vil have, at I skal more jer i aften.
For at arbejde for Tesla skal man ikke kun være inspireret -
- af sit daglige arbejde.
Det handler om, hvorfor man gør det. Det er dem, der stræber mod målet -
- bliver i firmaet og sørger for, at det lykkes.
Størstedelen af dem, der har arbejdet for Tesla -
- og SpaceX er blevet bedt om at gøre det umulige.
Men det er kun uopnåeligt, indtil man opnår det.
Forhåbentlig vil folk købe det og begynde at tro på det.
Vi tror!
Vi forandrer verden!
Vi kan kun gøre det takket være jer.
Uden jer havde det ikke været muligt, så mange tak.
Alle vores hemmeligheder er lige her.
Det var en eksplosiv ... optur.
Fra intet til alt.
Det var som at være på en raket.
Vi fik en masse invitationer. Jeg kan huske -
- at vi var til en fest, og jeg tror, at jeg sad ved siden af Bill Clinton.
Elon sagde, at det bedste ved at være kendt -
- er, at når man sidder ved siden af en ukendt -
- tager de skylden for den dårlige samtale.
For alle lytter til alt, hvad han siger.
Folk har sagt til mig: "Jeg har mødt Elon."
"Jeg kunne straks mærke, at han var et geni."
"Han virkede distraheret og tænkte sikkert på vigtige ting."
Og jeg har tænkt: "Måske hadede han dig, eller også kedede han sig."
Og så har jeg sms'et Elon, der svarede: "Ja, dødkedelig."
Gør det der, far.
Talulah og Elon giftede sig 2010, skilte sig og giftede sig igen.
I 2016 er der igen røre.
De skal skilles for anden gang senere på året.
L.A. var hårdt fra første øjeblik.
Det var et kæmpe kulturchok, og jeg ville bare hjem.
Jeg prøvede også at flytte hjem -
- men jeg elsker jo også Elon.
Det tog os flere år at finde en løsning.
Han så verdens udvikling på en måde, som jeg ikke forstod.
Jeg elsker, at han har det perspektiv -
- og er taknemlig over alle aspekter af det.
Jeg håber, at han får menneskeheden til Mars.
For jeg tror, at det er det, han lever for.
Der er to muligheder.
Den ene er, at vi bliver på jorden for altid.
Så vil vi før eller siden blive udryddet.
Den anden er at blive en multiplanetær art. Det vil vi.
Den største af alle Elons drømme er at bygge en koloni på Mars.
Hvis det lykkes, planlægger han at foretage kernevåbeneksplosioner.
Smelte polerne og opvarme den røde planet.
I et forsøg på at gøre den mere beboelig for mennesker og planter.
Mars vil ikke være luksuriøs i starten.
Det vil være farligt, trangt, svært og kræve hårdt arbejde.
Men det bliver fantastisk!
Elon har købt en del af byen Boca Chica ved Den Mexicanske Golf.
Han køber beboerne ud af deres hjem -
- og vil oprette en base for at bygge sine rumskibe.
Planen er at rejse til Mars i 2029.
Jeg kan ikke tage en selfie.
Hvis jeg tager en selfie, må jeg tage mange selfies.
Det er problemet.
Hvis jeg tager en selfie, sidder jeg i selfiesumpen.
Hvad er planen de kommende måneder?
- Er du fra nyhederne? - De lokale medier.
Vi er ved at bygge et produktionsanlæg.
Kan du fortælle, hvad I bygger?
Et rumskib.
Tag godt imod Elon Musk!
Jeg vil prøve at få Mars til at virke som en mulighed.
Som noget vi kan opnå i vores levetid.
Og hvor I kan tage hen.
Det her giver en fornemmelse af størrelsen. Den er ret stor.
Men den skal være så stor for at få plads til 100 personer -
- i trykkammeret, samt have plads til bagage.
Også den ikketryksatte last til at bygge brændstofanlæg -
- og alt lige fra jernsstøberier til pizzeriaer.
Det kræver en stor last.
Elons plan er at sende tusindvis af rumskibe til Mars -
- for at bygge en ny civilisation.
For at det skal kunne blive en selvforsynende by -
- skal der være cirka en million mennesker.
Hvis en flytning til Mars koster 100.000 dollars, kan de fleste -
- spare op og efterhånden tage til Mars, hvis de vil.
Hvis vi forestiller os det mest kendte menneske gennem tiderne -
- kan jeg fortælle, hvem det er, men ikke, hvad han eller hun hedder.
Jeg kender ikke vedkommendes køn. Men jeg kan fortælle -
- at det bliver den første, der fødes på en anden planet, som Mars.
Det er den vision, der driver Elon.
FEBRUAR 2018
Der er en række skridt på vejen til Mars.
Det første er en vellykket opsendelse af Falcon Heavy.
Det vil bevise, at en tung last -
- kan skydes op i kredsløb om jorden.
I ser billeder af Falcon Heavy.
Ja, Falcon Heavy.
Falcon Heavy er egentlig tre sammenbyggede Falcon 9-raketter.
Så den kan bære en tungere last, ikke blot i kredsløb om jorden -
- men også til månen og Mars.
Alt ser godt ud. Nu kører vi.
Det skal ses i virkeligheden. Jeg kan ikke ... Det er bare ...
Ti, ni, otte, syv, seks -
- fem, fire, tre, to, en.
Så du dem begge begynde at lyse?
Det er uvirkeligt.
Når raketterne hør løftet Falcon Heavy i kredsløb -
- frigør de sig og lander på jorden.
Når Falcon Heavy er i kredsløb -
- kan den frigøre den Tesla, der skal videre mod Mars.
Det er lidt fjollet, men jeg synes, at fjollede ting er vigtige.
Jeg synes stadig, det er supersejt.
Som afslutning lykkes det Elon at lande de to Falcon-raketter.
Og falkene er landet.
Man er nødt til at rose ham.
Han er et geni, og vi må beskytte vores genier.
Vi må beskytte Thomas Edison og alle dem -
- der opfandt glødelampen, hjulet og alle de ting.
Han er en af vores klogeste, og dem skal vi værne om.
Han har gjort det rigtig godt.
Den vellykkede og spektakulære opsendelse -
- har gjort Elon endnu mere berømt.
For mange er han ved at blive en lyslevende superhelt.
Det er langt fra der, hvor det begyndte.
I Sydafrika i 1970'erne, i byen Pretoria.
I Sydafrika var der meget ballade.
Det var ret normalt, at man fik tæv.
Hvis man var dygtig i skolen, ventede de på en ved udgangen -
- og slog en med deres tasker.
Hvis det er mobning, så var der meget af det.
Elon blev hurtigt god til at læse.
Han kunne lide at læse om Napoleon og Alexander den Store.
Han havde endda en kopi af Napoleons testamente på fransk.
Folk spurgte ham: "Læser du den der tykke bog, lille dreng?"
Og Elon svarede: "Er du dum?"
"Tror du bare, at jeg kigger på billederne?"
Han kunne lide at omgås voksne.
Mens andre børn løb rundt og legede, ville han sidde hos de voksne.
Han fik ofte besked på at gå ud og lege med børnene.
"Nej, jeg vil hellere sidde her."
Den her motor blev brugt i mange biler mellem 1968 og 1986.
Jeg havde en masse fine biler, da Elon var ung.
Porsche og Mercedes.
Ferrari og Maserati.
Han var interesseret i at skille døre ad og den slags.
Nogle gange måtte man ordne noget, og så skilte han den selv ad.
Han var ikke den bedste mekaniker.
Amatørmekanikere er ofte kluntede, men han forsøgte i hvert fald.
Han var ikke noget kedeligt barn.
Tesla har lanceret Roadster og Model S, men hvis elbiler -
- skal overtage, må den billigere Model 3 blive en succes.
Opskaleringen af virksomheden var en udfordring.
Elon havde en lille flok, som han stolede på -
- og som blev chefer for Gigafactory, design og så videre.
Han havde utrolig meget om ørerne.
Han ville være involveret i detaljerne -
- men den måde at arbejde på blev uholdbar.
Tesla rapporterer første kvartalsresultat.
Som man kan se, er der tab.
Det her er et 15 år gammelt firma, der kan løbe tør for penge i 2018.
Der er både problemer med produktionen og pengestrømmen.
Investorerne er ved at blive nervøse.
Han sagde nogle ting -
- og tiltalte folk på en måde, som absolut ikke var i orden.
Han var mere uberegnelig.
Jeg kan huske tre gange, hvor han blev meget vred på mig.
Den sidste gang råbte han ad mig -
- over en fejl, en på mit team havde begået.
Han var ... virkelig rasende.
Og der var en distance.
Jeg så ikke Elon. Jeg så en person, der blev overmandet af sin vrede.
Det var så bizart. På et øjeblik -
- så jeg, at han vågnede og indså, at det var mig.
Så stoppede det, og han sagde undskyld næste dag.
Men det var da, jeg forstod, at jeg havde nået min grænse.
Og at det var på tide at stoppe.
Som direktør for Tesla -
- udspørges Elon af investorer på Wall Street hvert kvartal.
I maj 2018 bliver han irriteret over deres spørgsmål.
Hvor specifikt står I, hvad angår ...
Næste spørgsmål.
Kedelige, åndssvage spørgsmål er irriterende. Næste spørgsmål.
Vi har ingen interesse i at tilfredsstille daytraderes behov.
Jeg er ligeglad. Hold op med at købe vores aktier.
Folk, der bekymrer sig om volatilitet, bør ikke købe aktierne.
JMP kalder det bizart. RBC siger, at det svækker tilliden.
Det er ikke okay. Hvis man fjernede navnet Tesla -
- og ikke vidste, hvem direktøren var, ville de fleste -
- ud fra denne samtale sige, at firmaet ikke blev ledet korrekt.
"Vores børsværdi faldt lige med to milliarder dollars -
- på grund af direktøren."
Presset på Elon Musk fortsætter med at stige.
Der er problemer på fabrikken.
Whistleblowere fra Gigafactory har taget kontakt med journalister.
Kan man se mine rynker?
Linette Lopez var den første, der skrev om det.
Jeg skrev første gang om Tesla i foråret 2018.
Overskriften var "Elon Musk er ligeglad med jer".
Det var kort efter, at Elon Musk havde siddet med i en samtale -
- og fornærmet investorer, der stillede spørgsmål om virksomheden.
Der viste sig også at være mange miljøovertrædelser.
Det var langt ude med tanke på, at han ville redde planeten.
Og jeg forstod, at Elons projekter handler om Elon og ingen andre.
En anonym whilstleblower tager kontakt med Linette -
- for at drøfte affaldsproblemerne inden for Tesla.
Han arbejdede på fabrikken og så alt affaldet og al uvidenheden.
Det var et stort rod.
Han mailede til Elon Musk -
- og sagde: "Vores produktionsproces er så ustruktureret."
Elon besvarede mailen.
Han sagde: "Ja, vi må mindske affaldsmængden. Det er afgørende."
Så forstod jeg, hvor ødelæggende det, jeg havde skrevet, faktisk var.
Linette udgiver en artikel baseret på dokumenter fra whistlebloweren.
Den afslører, at 40 % af råvarerne -
- ved batterifremstillingen måtte smides ud eller laves om.
Bilfabrikker rundt om i verden producerer minimalt med affald.
Samtidig med at Tesla, hvis aktiekurser slår deres -
- spilder hundredvis af millioner dollars på affald.
Det syntes jeg også, at investorerne burde vide.
Det her ser man ikke hver dag.
En kendt direktør, der åbent skælder en journalist ud. Men det skete -
- i sidste uge, da Teslas Elon Musk -
- kritiserede Linette Lopez fra Business Insider for hendes artikel.
Linette Lopez er med os i studiet i dag.
Det hele begyndte med, at Musk kritiserede en artikel -
- som du publicerede hos Business Insider den 4. juni.
Mine artikler fremhæver, at Teslas mål -
- ikke stemmer overens med deres produktion.
Efter den artikel begyndte Elon at chikanere mig på Twitter.
HA! SLIBRIGE SKRIBENT! GRAV LORT FREM!
Alle hans fans stalker mig og gør grin med mig.
EN FED OG VRED SORT TØS, DER INGEN BETYDNING HAR
Kort derefter begyndte han at undersøge -
- hvem der havde givet mig de her oplysninger.
Efter en intern undersøgelse finder man whistlebloweren.
Det er samlebåndsarbejderen Martin Tripp.
At lække dokumenter til pressen er i strid med hans kontrakt -
- og han bliver fyret.
Men konflikten stopper ikke der.
På et tidspunkt tilkaldes politiet i Nevada -
- efter et opkald om, at Martin er på vej til fabrikken med en pistol.
Du er ikke arresteret. Jeg tjekker bare efter våben.
- Du har vel ingen våben på dig? - Nej.
Må jeg lige visitere dig?
Hvordan blev det så ...?
Jeg afslørede alt det med affaldet og ...
Der er cirka 732 biler, der har problemer med batterierne.
De siger stadig, at jeg stjæler data, men så klog er jeg ikke.
Jeg forstår. Bare rolig.
Vi må bare finde ud af, hvad der foregår.
Han lyver så meget.
Det blev en katastrofe for Martin. Det gik ud over hans privatliv.
Han kunne ikke arbejde i lang tid.
Elon gjorde det mod Martin, for at alle på Tesla -
- skulle forstå konsekvensen af at tale med pressen.
MARTIN HAVDE INTET VÅBEN PÅ SIG, DA HAN VISITERET
POLITIET VED IKKE, HVEM DER TIPPEDE DEM
To uger senere ender Elon igen i begivenhedernes centrum.
Denne hændelse udspiller sig dog på den anden side af jorden.
Da vandet steg, måtte det professionelle dykkerudstyr -
- hejses dybt ind i grotten med hånden.
JULI 2018
I Tham Luang-grotten i det nordlige Thailand -
- sidder 12 drenge og deres fodboldtræner fast.
Hele verden følger hændelsen -
- og venter på at se, om de kan reddes ud i live.
Ingen ved, hvordan man skal få børnene ud af grotten -
- uden at de behøver at bære dykkerudstyr.
Trods Elons problemer -
- lader han sine ingeniører bygge en miniubåd.
Han tror, at det kan være redningen for børnene.
Elon flyver til Thailand for at tale med redningsholdet -
- og levere sin miniubåd.
Men da han ankommer, er redningen allerede i gang.
Alle 13 personer bliver reddet.
Den britiske huledykker Vernon Unsworth -
- er på plads og ikke imponeret over Elons ubåd.
Jeg tror, at ubåden var cirka 170 cm lang og meget stiv -
- så den kunne ikke komme rundt om hjørnet eller forbi forhindringer.
Den var ikke kommet længere end 50 meter ind i grotten.
Det var bare et PR-stunt.
Elon bliver irriteret over hans kommentar og går på Twitter ...
Når Elon tweeter, skriver han bare det, han har i hovedet.
MAYE MUSK ELONS MOR
Nogle forstår jeg, andre ikke.
I starten plejede jeg at kalde det "slemme Twitter-fingre".
Jeg plejede at sige: "Hold op. Det behøver du ikke."
Tre dage senere skriver Elon en undskyldning på Twitter.
Men for Vernon er skaden allerede sket.
Vern Unsworth, en helt i redningsaktionen -
- burde have nydt morgenens renselsesritual.
I stedet var han rasende.
Det her er ikke slut.
Hvad tænker du om den her retssag?
Hvordan har den skadet dig?
Vernon beslutter sig for at sagsøge Elon.
18 måneder senere mødes de i retten.
Det spås at blive en hidsig rettergang -
- hvor L.A.s rigeste mand står over for en huleekspert.
Antydede Elon Musk, at Vernon Unsworth var pædofil?
Og sikrede han sig, at det var korrekt -
- før han sagde det? Det skal juryen afgøre.
I retten blev Elon beskrevet som en mobbende milliardær -
- men juryen så anderledes på det.
Juryen mente, at tweetet var en fornærmelse, ikke en beskyldning.
Vernon tog kampen op med en mobbende milliardær.
Det er der ikke mange, der havde turdet.
Det er en kombination af, at han ikke forstår -
- hvor stor indvirkning hans ord har, i mange tilfælde.
Og i mange andre tilfælde tror jeg simpelthen, at han er ligeglad.
- Hvordan ser Musk på afgørelsen? - Alle er tilfredse. Tak.
ELON VINDER SAGEN, SELV OM DER INGEN BEVISER -
- ER FOR, AT PÅSTANDEN OM VERNON PASSER
Det er derfor, han er så farlig på Twitter.
Han er en person med stor magt, der er fuldstændig uansvarlig.
Elons Twitter-konto er nu en af de største i verden.
Han har 22 millioner følgere.
En, to, tre.
Den 7. august -
- skriver han, at han overvejer at afnotere Tesla på børsen -
- og købe de andre aktionærer ud. Det påvirker Teslas aktiekurs.
Godaften. Tak, fordi I er kommet.
Stephanie Avakian og Stephen Peakin fra finanstilsynet -
- har nogle indledende kommentarer og vil besvare spørgsmål.
Vi begynder med det tweet som alverden taler om.
Musk skaber kaos med et tweet, der fik aktien til at stige -
- og blive suspenderet for siden at stige igen.
I dag indleverede SEC en anmeldelse mod Elon Musk -
- formand og direktør for Tesla, da han den 7. august 2018 -
- på Twitter skrev, at han overvejede at afnotere Tesla.
Jeg kan se et smil. Har du noget at sige?
- Har du noget, du vil sige? - Noget om SEC?
Efter retssagen indgår Elon et forlig.
Han får en bøde på 20 millioner dollars, afgår som Teslas formand -
- og går med til, at hans tweets tjekkes, før de publiceres.
Mange tak.
Er nogen af dine tweets blevet censureret siden forliget?
- Nej. - Ingen?
Skal nogen læse dem først?
- Nej. - Så dine tweets bliver ikke tjekket?
De eneste tweets, der skal undersøges -
- er dem, der kan påvirke aktiemarkederne.
Men hvordan ved de, om de vil kunne påvirke markedet -
- hvis de ikke læser dem alle, inden du publicerer dem?
Måske begår vi nogle fejl. Hvem ved?
- Mener du det? - Ingen er perfekt.
Lad mig gøre det helt klart. Jeg har ingen respekt for SEC.
Ingen respekt.
Sagen er, at Elon Musk hader, når andre vinder.
Og han hader mere end alt, når andre ...
Han hader, når andre ikke tror på ham.
Det er vigtigt for ham.
Efter 420-tweetet forstod Elon nok, at han skal være forsigtig.
"Jeg behøver ikke at skabe det her kaos -
- men de kan heller ikke stoppe mig."
Bagefter tweetede han -
- at SEC havde en ny betydning.
Det var "Sut Elons ...". Ja.
Han elsker at genere dem.
Det er verdens måske mest magtfulde person.
Men det var et vigtigt øjeblik for Elon. Efter det tror jeg -
- at han var færdig med det hele. Han var bare færdig.
Så begyndte han at fokusere på det, han virkelig ville.
Milliardæren Elon Musk er blevet set i en helt uvant situaiton.
Han ryger pot på YouTube.
Er det en joint?
Eller er det en cigar?
Teslas direktør Elon Musk er igen kommet i stormvejr -
- efter at have røget pot under et podcastinterview.
- Milliardær og Tesla-chef Elon Musk. - Hvad laver han?
Vi ved, hvad han laver.
Atter virker han til at provokere folk til at skælde ham ud.
Problemet er hans ego.
Hvorfor røg han pot med Joe Rogan?
Eller byggede en miniubåd, der skulle redde drengene i Thailand?
Hold op med at få alt til at handle om dig.
Med balladen omkring Elons adfærd -
- beslutter han sig for at deltage i et af USA's største programmer -
- for at afsløre noget om sig selv, som han aldrig før har nævnt.
Mange tak.
Det er en ære at være vært på aftenens program.
Jeg er den første med aspergers, der er vært for SNL.
Jeg ville ikke kalde det kronisk aspergers, snarere akut aspergers.
Den første, der indrømmer det.
Når vi får noget i hovedet, kan vi ikke slippe det.
Man kan sove, men man tænker på det, når man falder i søvn -
- og vågner igen med samme tanke.
Man fokuserer så meget på det -
- at man til sidst måske glemmer at spise.
Det er umuligt at få sådan en person til at holde op.
"Nu må du stoppe."
Der er en passion, der driver en til at fortsætte.
Efter skilsmissen fra Talulah Riley går Elon ud med Amber Heard.
Men til Met-gallaen i 2018 dukker han op med Grimes -
- en elektropopartist.
Elon Musk og Grimes mødte hinanden på Twitter.
De kom begge med nørdede vittigheder -
- om en skræmmende teori om fremtidens AI kaldet Rokos basilisk.
Som jeg ikke rigtig forstår. De har de samme interesser.
Hendes musik er meget teknologisk, og hun producerer alt digitalt.
Hvis jeg kunne være flue på væggen hos et hvilket som helst par ...
Lige siden de fandt sammen, har jeg drømt om at være i samme rum.
Grimes og Elon har fået to børn sammen.
Exa Dark Sideræl og X Æ A-Xii.
Hun har flere gange sagt, at Musk har en teori om, at hun ikke eksisterer.
At hun er en simulation, der er skabt af ham -
- og kun findes i hans hjernebark som en perfekt partner for ham.
Det lyder lidt skørt -
- og måske endda uhyggeligt, men hun er enig.
Hun sagde, at hun på en måde føler sig -
- som en simulation, der blev skabt til ham.
Jeg tror, at Elon har mere travlt, end jeg nogensinde har haft.
Og selv når jeg er sammen med ham, ser jeg ham ikke ret meget.
Medmindre jeg går med til møder.
Men det kan en kone eller kæreste ikke.
Så de ser ham ikke ret meget.
AMERIKANSKE ASTRONAUTER
PÅ AMERIKANSKE RAKETTER
OPSENDT FRA AMERIKANSK JORD
MAJ 2020
Her indledes den nye rumalder, og det her er raketten.
Den er bygget af SpaceX, der vil skabe historie -
- ved at sende folk ud i rummet.
Og her har vi NASA's astronauter.
Doug til venstre, Bob til højre.
De sætter sig ind i en Tesla Model X, der vil køre dem -
- til affyringsrampen. De fastspændes til deres sæder.
Og nu lukker falkevingedørene. Meget elegant.
Ved opsendelsen af Crew Dragon -
- er præsident Trump på plads og bevidner den nationale begivenhed.
Det er en spændende dag for landet.
Jeg vil takke Elon, som jeg har været ven med i lang tid -
- og som jeg har stor respekt for.
Det her er hverdagskost for dig. Du tænker altid på det.
Du tænker også på meget andet, men det her er dit yndlingsprojekt.
Jeg har sagt til mit team, at det her er vores eneste prioritet.
Det lyder godt.
Opsendelse om 15 sekunder.
Det er første gang, at et privat firma forsøger -
- at sende astronauter ud i rummet.
Elon vil opfylde kontrakten med USA's regering og NASA.
Ti, ni, otte, syv, seks -
- fem, fire, tre, to, en, nul. Affyring.
Falcon 9 og Crew Dragon er i luften.
Sådan, NASA, sådan SpaceX! Held og lykke til Bob og Doug!
Nu flyver de væk med Falcon 9 og Crew Dragon!
Han er et af vores kloge hoveder, og vi kan lide kloge hoveder.
Elon har gjort det fantastisk.
Og det her er kun begyndelsen. De skal til Mars.
Og jeg tror, at I alle er blevet inspireret af det, vi lige så.
Lige nu ser alt fint ud.
Okay, alle sammen. Velkommen om bord på Dragon.
Jeg hedder Doug, og ved siden af mig sidder Bob. I ved nok, hvem han er.
Bob Benkin fra SpaceX's mission Demo-2 -
- kommer nu ind i den internationale rumstation.
Hele verden var vidne til den her mission -
- og vi er så stolte af alt, hvad I har gjort for vores land -
- og for at inspirere hele verden.
Mange tak.
Det har været en ære at være en lille del af det her.
Vi vil også takke SpaceX.
Vi er utrolig glade for at være om bord på det her fantastiske fartøj.
Tre, to, en, affyring.
Starship er det højeste -
- og kraftigste opsendelsesfartøj nogensinde.
Der er gået seks minutter og ti sekunder.
Det er designet til at være fuldt genbrugeligt.
Vi går over til en motor inden landingen.
Det er en udfordring at lande det 100 tons tunge rumskib.
Men i femte forsøg lykkes det for ingeniørerne på SpaceX.
Starship er det rumfartøj -
- der kommer til at opfylde Elons store drøm om at flyve til Mars.
Det her er det mest inspirerende, jeg nogensinde har set.
Hvilken fremtid ønsker vi os?
En fremtid med vores civilisation i rummet -
- og i mange verdener derude blandt stjernerne?
Eller en, hvor vi for altid er bundet til jorden? Jeg vælger den første.
Han vil blive kendt som vor tids største ingeniør.
Han vil udvikle menneskeheden og få os til at udfordre os selv.
Det lyder som en mere spændende fremtid for mennesket -
- ifølge ham, end en, hvor vi er bundet til jorden.
Han kommer helt klart til Mars.
Hvorfor har han Boring Company?
For at sende nogen op -
- som kan bore i jorden og skabe skygge.
Hvorfor arbejder han med el? Fordi man kan bruge solenergi på Mars -
- og bruge solenergi til opladning af batterier til køretøjer og huse.
Hvorfor gør han alt det? Fordi man skal bruge det.
Man kan ikke bare sætte noget i kontakten.
Der er et større billede -
- i Elons hoved, end almindelige dødelige er klar over i dag.
Men når man tager et skridt tilbage, kan man se, at alt hænger sammen.
Nu gør vi det her. Nu gør vi det her!
Jeg har lært, sandsynligvis i lighed med mange andre -
- at hvis Elon siger, at han kan, så ... Undervurder ham ikke.
Hvis man siger nej til ham, kommer man til at tabe.
- Vi ved, hvordan medierne er ... - Så søde!
Jeg har ingen spørgsmål -
- men jeg vil bare sige på vegne af min seksårige Kyler Scott -
- der ser med lige nu, og også synes, at du er sej:
Tak, fordi du gør verden til et bedre sted.
Tak.
I sommeren 2022 har Elon over 100 millioner følgere på Twitter.
Tesla ville fortsætte, selv om jeg blev bortført af rumvæsener.
Eller måske tog tilbage til min egen planet.
BEFOLKNINGSTALLET PÅ MARS ER STADIG NUL!
- Elon! Hvornår skal vi ud i rummet? - Meget snart.
Han er nu verdens rigeste og splitter folk.
Mange mener, at han burde bruge pengene -
- på at løse jordens problemer.
Du beder milliardærer, der rejser ud i rummet -
- såsom Elon Musk og Jeff Bezos, om at hjælpe.
Hvert fjerde sekund dør nogen af sultrelaterede årsager.
Vågn op, tag jer sammen, og hjælp!
De her fyre skovler ikke bare penge ind -
- men provokerer også ved at rejse ud i rummet -
- og hævder, at de har opnået alt det her på egen hånd.
Selv om de støttes af staten og hver en servitrice -
- og lærer, der betaler skat. Det er forkert.
Elon er meget opsat på at redde vores planet.
Jeg er stolt over, at SpaceX og Tesla drives af min kloge søn.
Eller geniale søn. Vi beundrer ham for det.
Men vi misunder ham ikke, for han oplever så meget had.
Hold op med at være onde mod ham! Jeg hader, når de er ondskabsfulde.
Hvorfor brugte du ikke pengene til velgørenhed, filantropi -
- og gøre mere nytte?
Jeg gør mange filantropiske ting.
Han vågner og tænker, hvad han kan gøre for menneskeheden i dag.
"Hvad kan jeg gøre for at påvirke menneskeheden i fremtiden?"
Det er det, han fokuserer på.
Elon skal ikke købe Twitter. Nu er han kommet i knibe.
Forleden sagde han: "Jeg har aldrig stemt på en republikaner."
Han har ellers sagt, at han stemte på mig.
Så han snakker bare, men han kommer ikke til at købe det.
Eller måske senere. Hvem ved, hvad der vil ske?
Alt ved Elon er selvmodsigende.
Han er en fantastisk opfinder -
- men også en person, der kan tage nogle tåbelige beslutninger.
Elon og mange af techfyrene -
- fremstiller sig selv som helte fra science fiction-bøger.
Mange af bøgerne er mørke -
- og handler om en helt, der skal redde verden fra undergang.
For at blive den helt skal undergangen først eksistere.
Jeg har haft en del mørke drømme, siden jeg var barn.
Levende drømme, der ofte er uhyggelige.
I Elons hoved er undergangen på vej, og han vil være helten.
Derfor arbejder de på at forstærke den vision.
Den handler ikke om os -
- eller sandheden om, hvad der sker med vores planet.
Det er bare et monument over deres barndom.
Han lærte alt om Tesla og Einstein.
Han har lært alt, hvad de vidste, og vil føre det et skridt videre.
Jeg tror, at han er det nærmeste, vi kommer -
- sådan en person i vores tid.
Når han er færdig med sit livsværk -
- vil han garanteret være en kombination -
- af Einstein, Tesla og Rockefeller.
Når man beslutter sig for at gøre noget svært -
- følger der mange besværligheder med.
Okay, tak!
Du tweetede, at du bygger -
- en tunnel under Washington DC. Hvorfor?
- Hvad er det for noget? - Det er en hemmelighed mellem os.
Han har nogle ukendte sider.
Hans motivation og viljestyrke.
Men jeg ved, at han er ægte.
Der er ingen bagtanke eller griskhed.
"Jeg vil have min vulkanø." Slet ikke.
Han styres af sine følelser på en meget ærlig -
- næsten overærlig måde, både hvad angår muligheder og risici.
Vi skal alle dø en dag.
Og hvis man skal vælge et sted at dø, hvorfor så ikke Mars?
Tekster: Lasse Petersen Iyuno